Lav et referat af nedenstående tekst:

Tekst:
Hanstholm Camping har egentligt lukket deres poolområde for sommeren, men traditionen tro får en række særlige gæster lov til at hoppe i, før vandet lukkes ud. Søndag er områdets hunde nemlig inviteret på besøg for at tage en dukkert. - Der er normalt adgang forbudt for hunde, men inden vi tømmer og gør rent, så får de lov, siger indehaveren af Hanstholm Camping, Bent Thodsen. Det er et par uger siden, badesæsonen for menneskegæsterne på campingpladsen sluttede. Derfor er vandet i den normalt varme pool også noget koldere end de fleste badegæster synes om, men de omkring 20 hunde har intet imod at hoppe i det omkring 15 grader kolde vand. - Det er meget sjovt at se. Mange af hundene har været her før, og nogle af dem er rigtigt gode, fortæller indehaveren. Der er ikke klor i vandet længere, og campingpladsen har sørget for, at hundene selv kan komme op igen ved at sætte en badebro ned i vandet. Forude venter nu det store arbejde med at tømme deres pools for vand. Det skal gøres lidt af gangen. Derfor er poolområdet først helt vinterklart om et par uger.

Referat:
Der er mange glade og våde hunde på Hanstholm Camping søndag.